**Øverst på formularen**

**Lægeboliger og kollegieværelser/1 værelseslejligheder Esbjerg Sygehus – Grindsted Sygehus**

**Boligudlejning ved Esbjerg Sygehus – Grindsted Sygehus**

Boligadministrationen er organisatorisk placeret under Økonomi- og Planlægningsafdelingen, med kontor i bygning J på 1.sal på Esbjerg Sygehus – Grindsted Sygehus.

Boligadministrationens mål er at skabe de bedste løsninger i forbindelse med at tiltrække kvalificeret arbejdskraft til Esbjerg Sygehus – Grindsted Sygehus til gavn for patienterne. Vi tager afsæt i de uddannelsessøgende Yngre Lægers behov og ønsker for at hjælpe dem bedst muligt, når de starter på Esbjerg Sygehus – Grindsted Sygehus. Vi har fokus på at give en god og korrekt vejledning, når man søger bolig og bestræber os på at yde den bedste service overfor alle ved enhver situation.

**Lægeboliger**

​Esbjerg Sygehus – Grindsted Sygehus råder over en række lægeboliger (67 regulativ-boliger og 34 funktionærboliger)

Forskellen på regulativ boliger og funktionærboliger er beskatning

Sygehuset ejer ikke boligerne, men lejer dem hos boligselskaber.

Du kan søge lægebolig ved Esbjerg Sygehus – Grindsted Sygehus, hvis du er:

Uddannelsessøgende læge ansat ved Esbjerg Sygehus – Grindsted Sygehus efter Yngre Lægers Overenskomst §4 stk.1 eller stk. 2.

F.eks.:

* Klinisk Basisuddannelse (KBU)
* Introduktionsstilling
* Hoveduddannelsesstilling / Kursusstilling / Blokstilling
* Klinisk Assistent
* Visse vikariater

Du skal bemærke, at du skal søge lægebolig, inden du starter i stillingen, hvis du er interesseret i en §1, stk. 1-bolig eller stk. 2 (lægebolig).

Du kan først søge lægebolig, når du har modtaget skriftlig tilsagn om en af ovennævnte stillinger, da en kopi af aftalen eller mail skal vedlægges ansøgningen.

NB! Der må ikke medbringes husdyr i boligerne (dog et husdyr på Thulevej).

**Praktisk**

|  |
| --- |
| **Indflytning:​** |
| Nøglen kan afhentes i Informationen på Esbjerg Sygehus – Grindsted Sygehus, Hovedindgang D, Haraldsgade 12, 6700 Esbjerg:  Informationen på Esbjerg Sygehus – Grindsted Sygehus har åbent mandag til søndag fra kl. 7,00 – kl. 23,00.  **Opsigelse af lejemål:** |
| Opsigelse af lejemål skal ske en måned før fraflytning enten dem 1. eller den 15. i en måned.  Opsigelsesblanket bedes udfyldt og fremsendt til Boligadministrationen. |
|  |
| **Udflytning:** |
| ​I forbindelse med udflytningen skal du rydde op, fjerne affald og efterlade boligen rengjort (dvs. støvsuge/vaske tæpper/gulve, afvaske paneler, køkkenskabe (indvendigt og udvendigt), badeværelse incl. sanitet, hårde hvidevarer m.v.).  *Husk også at tømme evt. udhus og/eller altan m.v.* |
| **Fraflytning:​** |
| ​I løbet af den sidste måned af din lejeperiode vil der blive lavet en aftale med dig om dato og tidspunkt for et fraflytningssyn.  Fraflytningssynet foretages af sygehusets synsmand, som sender dig en mail omkring det.  Boligen skal forlades senest kl. 12:00 på sidste lejedag (dato fremgår af lejekontrakten). Dette er af hensyn til rengøringen, der skal have lejligheden klar til næste lejer. |

**Kontakt boligadministrationen**

​E-mail: **SVS-Boligadministration@rsyd.dk**

Telefon nr. 79 18 30 77   
mandag - fredag mellem kl. 8.00 og 14.00.

**Ansøgningsskema**

​​​For at søge om lægebolig ved Esbjerg Sygehus – Grindsted Sygehus skal flg. ansøgningsskema udfyldes:

***Ansøgningsskema - lægebolig ved Esbjerg Sygehus – Grindsted Sygehus***

Det udfyldte skema sendes sammen med en kopi af ansættelses-/ uddannelsesaftalen pr. mail til:

**SVS-Boligadministration@rsyd.dk**

eller pr. brev til:

*Esbjerg Sygehus – Grindsted Sygehus, Finsensgade 35 6700 Esbjerg, Att.: Boligadministrationen.*

**Lejekontrakt**

​Lejekontrakten udarbejdes på baggrund af ansættelses-/ uddannelsesaftalen, som du har indgået med Esbjerg Sygehus – Grindsted Sygehus.

Såfremt der sker ændringer i ansættelses-/uddannelsesaftalen, *har du* ***pligt*** til at meddele boligadministrationen dette, da det kan betyde opsigelse af lejemål eller udarbejdelse af ny lejekontrakt.Nederst på formularen